Rukous päivän päättyessä

**eli kompletorio**

(Completorium)

Rukoushetken edellä voi olla Valon rukous (s. 91). Tällöin palvelus jatkuu raamatunluvulla (kohta 5).

1. Johdanto

Johdannon edellä voi olla virsi, laulu tai soitinmusiikkia. Mikäli kompletorio ei ole alkanut Valon rukouksella, voidaan laulaa Valon hymni (s. 91, virsikirjan jumalanpalvelusliitteessä nro 755). Sen aikana sytytetään kynttilät.

Halleluja jätetään pois paastonaikana tuhkakeskiviikosta lähtien. Pieni kunnia jätetään pois paastonaikana 5. paastonajan sunnuntaista lähtien.



7201joh



7202joh



7203joh



7204joh



7205joh



7206joh



7207joh

Paastonaikana hallelujan sijasta lauletaan:

****

HUOM! Tämä nuottikuva ei kuulu Jumalanpalvelusten kirjaan. Se on tässä käsiohjelman laatijan avuksi.

7207bjo

]

[



7208joh

2. Synnintunnustus ja synninpäästö

Synnintunnustuksen edellä voidaan lausua lyhyet kehotussanat. Niissä voidaan käyttää esimerkiksi seuraavia raamatunkohtia:

Te kaikki olette valon ja päivän lapsia. Me emme kuulu yölle emmekä pimeydelle. Emme siis saa nukkua niin kuin muut, vaan meidän on valvottava ja pysyttävä raittiina. (1. Tess. 5: 5–6.)

tai

Luopukaa siis valheesta ja puhukaa toinen toisellenne totta, sillä me olemme saman ruumiin jäseniä. Vaikka vihastuttekin, älkää tehkö syntiä. Sopikaa riitanne, ennen kuin aurinko laskee. Olkaa toisianne kohtaan ystävällisiä ja lempeitä ja antakaa toisillenne anteeksi, niin kuin Jumalakin on antanut teille anteeksi Kristuksen tähden. (Ef. 4: 25–26, 32.)

Synnintunnustus voidaan lukea yhteen ääneen. Sen ajaksi voidaan polvistua. Synnintunnustukseen voi sisältyä hiljaista rukousta, johon kehotetaan esimerkiksi: Kuule myös hiljainen anteeksipyyntöni.

Tunnustamme edessäsi, pyhä Jumala,

että olemme tehneet syntiä

ajatuksin ja sanoin,

teoin ja laiminlyönnein.

Muista meitä laupeudessasi

ja anna meille Jeesuksen Kristuksen tähden anteeksi,

mitä olemme rikkoneet.

**E** Kaikkivaltias Jumala antakoon meille syntimme anteeksi

ja johtakoon meidät ikuiseen elämään.

**S** Aamen.

3. Virsi

Kompletorion hymni s. 282 (virsikirjan jumalanpalvelusliitteessä nro 754).

4. Psalmi

Psalmi voidaan laulaa tai lukea. Sen alussa ja lopussa voi olla antifoni. Psalmisävelmiä s. 381. Psalmin kertosäkeitä s. 391 (virsikirjan jumalanpalvelusliitteessä nrot 761–790).

Psalmiin liitetään Pieni kunnia (Gloria Patri). Sen sijasta voidaan käyttää seuraavia virrensäkeistöjä: 49: 4, 50: 6, 111: 7, 115: 8, 131: 4, 258: 6, 325: 4, 334: 8, 418: 8, 420: 9, 475: 4, 534: 6. Pieni kunnia jätetään pois paastonaikana 5. paastonajan sunnuntaista lähtien.

– psalmi

Kunnia Isälle ja Pojalle

ja Pyhälle Hengelle,

niin kuin oli alussa, nyt on ja aina,

iankaikkisesta iankaikkiseen. Aamen.

5. Raamatunluku

Luetaan jokin kirkkovuoden tai vuorokauden ajankohtaan liittyvä lukukappale tai evankeliumi. Raamatunlukua voi seurata hiljainen mietiskely.

6. Lyhyt vastauslaulu eli responsorio

(Responsorium)

Pieni kunnia ja sen jälkeinen kertosäe jätetään pois paastonaikana 5. paastonajan sunnuntaista lähtien.

Vastauslaulun sijasta voi olla virsi, laulu tai soitinmusiikkia.

Kirkkovuoden ajankohdan mukaan vaihtuvia lyhyitä vastauslauluja s. 434.



7271com



7272com



7273com



7272com



7275com



7276com

7. Puhe

Puheen sijasta voidaan lukea mietiskelyteksti.

8. Simeonin kiitoslaulu (Nunc dimittis)

Kiitoslaulun (canticum, Luuk. 2: 29–32) sävelmä s. 449 (virsikirjan jumalanpalvelusliitteessä nro 804). Kiitoslauluna voi olla myös virsi 49 tai 48: 5–7. Pieni kunnia jätetään pois paastonaikana 5. paastonajan sunnuntaista lähtien.

Antifoni

Suojele meitä, Herra, valvoessamme,

varjele nukkuessamme,

niin että valvomme Kristuksen kanssa

ja voimme levätä turvassa.

Kiitoslaulu

Herra, (+) nyt sinä annat palvelijasi rauhassa lähteä,

niin kuin olet luvannut.

Minun silmäni ovat nähneet sinun pelastuksesi,

jonka olet kaikille kansoille valmistanut:

valon, joka koittaa pakanakansoille,

kirkkauden, joka loistaa Israelille, kansallesi.

Kunnia Isälle ja Pojalle

ja Pyhälle Hengelle,

niin kuin oli alussa, nyt on ja aina,

iankaikkisesta iankaikkiseen. Aamen.

Antifoni

Suojele meitä, Herra, valvoessamme,

varjele nukkuessamme,

niin että valvomme Kristuksen kanssa

ja voimme levätä turvassa.

9. Rukousjakso

Vuororukous



7221vuo



7222vuo



7223vuo



7224vuo



7225vuo



7226vuo

Päivän rukous

Luetaan jokin kirkkovuoden tai vuorokauden ajankohtaan liittyvä rukous. Rukouskehotusta voi seurata lyhyt hiljainen rukous. Rukoushetkien päivän rukoukset s. 285. Rukous voidaan laatia myös vapaasti.

Rukous voidaan lukea tai laulaa. Päivän rukouksen sävelmä s. 452.



7227vuo

– rukous



7234ame

Isä meidän

Herran rukous lausutaan yhteen ääneen. Se voidaan myös laulaa (sävelmät s. 453, virsikirjan jumalanpalvelusliitteessä nro 805).

Herran rukouksen ekumeenista sanamuotoa (s. 262) voidaan käyttää ekumeenisissa tilaisuuksissa.

**S** Isä meidän, joka olet taivaissa.

Pyhitetty olkoon sinun nimesi.

Tulkoon sinun valtakuntasi.

Tapahtukoon sinun tahtosi,

myös maan päällä niin kuin taivaassa.

Anna meille tänä päivänä meidän jokapäiväinen leipämme.

Ja anna meille meidän syntimme anteeksi,

niin kuin mekin anteeksi annamme niille,

jotka ovat meitä vastaan rikkoneet.

Äläkä saata meitä kiusaukseen,

vaan päästä meidät pahasta.

Sillä sinun on valtakunta ja voima ja kunnia iankaikkisesti.

Aamen.

10. Ylistys (Benedicamus)

Ylistys jätetään pois kiirastorstain, pitkäperjantain ja hiljaisen lauantain rukoushetkistä.



7241yli



7242yli

Paastonaikana tuhkakeskiviikosta lähtien:



7241yli



7244yli

11. Siunaus



7278siu



7279siu



7247ame